ការសម្ភាសរបស់ឃុត នឹម

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ឃុត នឹម

 ការសង្ខេបប្រវត្តិរបស់ឃុត នឹម

*ការសម្ភាសនៅឆ្នាំ២០១៨*

ក៖​ចាសជាដំបូងខ្ញុំជម្រាបរលឹកយាយ!តើសព្វថ្ងៃយាយសុខសប្បាយដែរទេ?

ខ៖ សុខសប្បាយទេ!

ក៖ ចាស! ខ្ញុំឈ្មោះ កុយសុភីបានមកជួយយាយគឺមានគោលបំណងសូមការអនុញ្ញាតសម្ភាសយាយនៅឆ្នាំចរ សំរិកស័ក ២៥៦២ ខែមេឃ ១កើត ត្រូវនឹងថ្ងៃពុធ ទី៦ ខែមិនា ២០១៩ ។ នាមត្រកូលយាយឈ្មោះអ្វី?

ខ៖ ឈ្មោះ ឃុត នឹម

ក៖ ចាសតើឈ្មោះហ្នឹងអ្នកណាជាអ្នកដាក់ឈ្មោះអោយ?

ខ៖ ម្តាយខ្ញុំជាអ្នកដាក់អោយ

ក៖ ចាសតើឈ្មោះហ្នឹងតើមានអត្តន័យដូចម្តេច?

ខ៖ អត្តន័យ ភ្លេចហើយខ្ញុំអត់ដឹង

ក៖ យាយមានឈ្មោះ ហៅក្រៅ១ទៀតដេស?

ខ៖ ឈ្មោះអីនោះទេ

ក៖ តើយាយមានឈ្មោះហៅក្រៅ១ទៀតហ្នឹង ចឹងមានគេហៅថាយាយមានឈ្មោះដូចថា២ណា!

ខ៖អត់មាននោះទេមានឈ្មោះតែ១ហ្នឹង មានឈ្មោះតែ១ហ្នឹងនោះទេ

ក៖ ចាស!អឺ យាយសញ្ជាតិអ្វី?

ខ៖ សញ្ជាតិខ្មែរ!

ក៖ ចាស! យាយកាលពីតូចមកបានរៀនដែរយាយ?តើមានបានចូលរៀនដេស?

ខ៖ រៀនមានបានថ្នាក់ទី១!

ក៖ ចាស! រួចចុះតើយាយមានមុខរបរធ្វើអ្វី?

ខ៖ មុខរបបស្ទួងដក ដើរស៊ីឈ្នួលគេ ដើរស៊ីឈ្នួល

ក៖ អូ! អឺ យាយមានថ្ងៃខែឆ្នាំកំណើតរបស់យាយមានចាំដែរយាយ?

ខ៖ ឆ្នាំឆ្លូវ

ក៖ ចឹងមកដល់ពេលឥឡូវនេះឆ្នាំឆ្លូវហ៎?

ខ៖ ឆ្លូវ

ក៖ ឥឡូវអាយុប៉ុន្នានដែរហើយយាយ?

ខ៖ ៧២

ក៖ ចាសអូ! ចឹងទីកន្លែងកំណើតរបស់យាយកើតតើនៅក្នុងភូមិ?

ខ៖​ នៅភូមិអណ្តូងតាអុង

ក៖ ឃុំ?

ខ៖ ឃុំព្រែកក្របៅ

ក៖ ស្រុក?

ខ៖ ស្រុកកងមាស

ក៖ ខេត្ត?

ខ៖ ខេត្តកំពង់ចាម!

ក៖ចាស! នាមត្រកូលឪពុកយាយឈ្មោះអ្វី?

ខ៖ ឈ្មោះ ឃុតនឹម(គាត់ច្រលំប្រាប់ឈ្មោះខ្លួនឯង)

ក៖ អត់ទេ!!ឪពុករបស់យាយណាមិនមែនយាយនោះទេ!

ខ៖ ឪពុកឃុត

ក៖ រួចទៅឪពុករបស់យាយមានឈ្មោះអ្វី?

ខ៖ ឈ្មោះ ឃុត!

ក៖ ចឹងឪពុករបស់យាយឈ្មោះឃុត?

ខ៖ ឃុត!

ក៖ ចាសប៉ុន្តែនាមត្រកូលរបស់គាត់អត់មានដឹងថាឈ្មោះអ្វីនោះទេ ដូចថាភ្លេចជីតាហើយណាយាយ?

ខ៖ ភ្លេចជីតា!

ក៖ អូ! សព្វថ្ងៃគាត់ស្លាប់ហើយនេសយាយនេស?

ខ៖ ស្លាប់ហើយ!

ក៖ កាលគាត់ស្លាប់មូលហេតុអ្វី?

ខ៖ មូលហេតុ គេយកទៅសម្លាប់ ខ្ញុំដឹងកាលពីខ្មែរមកនោះគេយកទៅសម្លាប់!

ក៖ ហ៎

ខ៖ កាលនៅជំនាន់ប៉ុលពត

ក៖ អូចឹងតើគេយកគាត់នៅសម្លាប់នៅកាលជំនាន់ប៉ុលពតហេស?ចាស!

ខ៖ចាស

ក៖ រួចទៅកាលគាត់ស្លាប់នុងអាយុប៉ុន្នានដែរហើយ?

ខ៖ គាត់ប្រហែលជាអាយុបាន៥០អីទៅហើយយូរណាស់ហើយទាំងចាយកាក!!

ក៖ តើគាត់សញ្ជាតិអ្វី?

ខ៖ សញ្ជាតិខ្មែរ!

ក៖ ចាសកាលពីអឺ គាត់នៅជួបជុំអឺ ប្រពន្ធរបស់គាត់ តើគាត់ប្រកបមុខរបបធ្វើអ្វី?

ខ៖ គាត់ធ្វើស្រែធ្វើចំការ!

ក៖ ចាស!ទីកន្លែងកំណើតរបស់គាត់?

ខ៖ នៅស្មោយរំពង!

ក៖ គេហៅភូមិស្មោយរំពង!!

ខ៖ ភូមិស្មោយរំពង

ក៖ ឃុំ?

ខ៖ ឃុំស្មោយរំពង

គ៖ ទេ!ឃុំមៀននោះទេ

ខ៖ អូស!!មៀន

ក៖ ចឹងហេស!

ខ៖ មៀន

ក៖ ចឹងឃុំមៀនហេស?

ខ៖ មៀន

ក៖​ស្រុក?ស្រុកព្រៃឈរ?

ខ៖ ព្រៃឈរនុងហើយ

ក៖ ខេត្ត?

ខ៖ ខេត្តកំពង់ចាម!!

ក៖ បងប្អូនខាងឪពុករបស់យាយបង្កើតៗមានគ្នាដូចជាបងទី១មានឈ្មោះអ្វី?

ខ៖ បងទី១ឈ្មោះតូច!

ក៖ ចុះទី២?

ខ៖ ទី២ឈ្មោះ នួន

ក៖ ចុះទី៣?

ខ៖ ទី៣ខ្ញុំពៅគេ

ក៖ អូ!! ហើយមិញហ្នឹងបងប្អូនរបស់យាយបង្កើតៗនោះទេមិនមែនជាបងប្អូនខាងឪពុកនោះទេណ៎?

ខ៖ ចាស

ក៖ ចឹងមិញហ្នឹងគឺយាយឆ្លើយច្រលំណ៎យាយ!ចាស! បងប្អូនខាងឪពុកគឺយាយអត់មានស្គាល់នោះទេនេសយាយ?

ខ៖ ចាស!

ក៖ ហើយចុះមកដល់ពេលឥឡូវនេះនាមត្រកូលម្តាយរបស់យាយតើឈ្មោះអ្វី?

ខ៖ នាមត្រកូលម្តាយឈ្មោះតាសៅ! នាមត្រកូលតាម្តាយខ្ញុំ ឈ្មោះសៅសម។

ក៖ ចាសសៅសម តើគាត់សព្វថ្ងៃ!យាយគាត់មាននៅរស់ដែរឬទេ?

ខ៖ គាត់ងាប់ហើយ!

ក៖ តើកាលគាត់ស្លាប់នុងដោយសារតែមូលហេតុអ្វី?

ខ៖ គាត់ឈឺ!

ក៖ ជំងឺអ្វី?

ខ៖ ជំងឺគាត់នៅឯបូសខ្នោលនុងគឺអ្នកតាធ្វើ! ៣ថ្ងៃនោះងាប់

គ៖ ទេ!

ខ៖ គាត់ឈឺ!

ក៖ ម្តាយយាយ!!

ខ៖ ម្តាយខ្ញុំឈឺ

ក៖ ចឹង! ឈឺអ្វី?

ខ៖ ឈឺគាត់ឈឺជរា

ក៖ ចឹងតើគាត់ស្លាប់នៅអាយុប៉ុន្នាន?

ខ៖ គាត់ស្លាប់៨០ហើយ!

ក៖ ចឹង៨០ហើយណាយាយ?

ខ៖​ចាស!

ក៖ ចាស! ហឹម កាលគាត់នៅពីជួបជុំគ្នាជាមួយឪពុករបស់យាយនុងតើគាត់មានមុខរបរធ្វើអ្វីនៅកាលនុង?

ខ៖ គាត់ដើរវ៉ៃថ្មអីនុងកាលនុង

ក៖ ហើយចុះទីកន្លែងកំណើតរបស់គាត់នៅឯណា?

ខ៖ គាត់នៅឯអណ្តូងតាអុងឯណោះ

ក៖ ចាស!

ខ៖ ហឹម!

ក៖ ហើយចុះតើយាយមានបានដឹងថាបងប្អូនខាងម្តាយយាយបង្កើតៗណាតើយាយមានបានចាំដែរឬទេ?បើសិនជាអត់ចាំយាយថាអត់ចាំ?

ខ៖ អត់ចាំ

ក៖ ចាស!

ខ៖ បើសិនជាវាយូរណាស់ទៅហើយ

ក៖ចឹងបងប្អូនរបស់យាយបង្កើតៗមិញហ្នឹងយាយបានរាប់ហើយណាយាយ?

ខ៖ ចាស!

ក៖ ចឹងចំណែកឯយាយកាលនៅពីក្មេងយាយមានជីវៈភាពរស់នៅ ដូចម្តេច?

ខ៖ ខ្ញុំរស់នៅលំបាកវេទនាស៊ីអត់ស៊ីឃ្លានមិនគ្រាប់មិនគ្រាន់!!

ក៖ អូ! ចុះបន្តមកទៀតយាយបានឆ្លងកាត់ដូចថាបានឆ្លងកាត់សង្គមណាខ្លះមកដល់ពេលបច្ចុប្បន្ន?

ខ៖ មកដល់ពេលសង្គមគេលំបាកវេទនាដើរប៉ះម្អមយកទៅលក់នៅឯមាត់ទន្លេជិះកង់ជិះអីវេទនាណាស់! ស៊ីអត់ស៊ីឃ្លានមកពីខ្ញុំមកពីលក់ម្អមវិញ ខ្ញុំលក់អស់ខ្ញុំមកទិញអង្កនៅត្រឹមពាមក្នុង!

ក៖ ហឹម!

ខ៖ កំសត់ណាស់វេទនា

ក៖ ចឹងកាលនុងយាយកាលពីពេលដើរដកយកម្អមយកទៅលក់ អីហើយ យាយនៅកាលនុងអាយុប៉ុន្នានដែរនៅកាលនុង?

ខ៖ អាយុ២០អីហើយ

ក៖ ចាសចឹងហ៎ ចុះតើយាយមានបានរៀបអាពាហ៏ពិពាហ៏ នៅក្នុងឆ្នាំណាដែរយាយ?ចាំដែរឬទេយាយ?

ខ៖ អត់ចាំទេយូរដែរហើយ

ក៖ អត់មានចាំទេ! ចឹងយាយបានរៀបអាពាហ៏ពិពាហ៏ហ្នឹងគឺនៅអាយុប៉ុន្នាន?

ខ៖ ប្រហែលជា៣៥កាលជំនាន់ប៉ុលពត

ក៖ ចុះកាលរៀបការនៅរបបប៉ុលពតណាយាយ!

ខ៖ ចាស!

ក៖ ចឹងយាយរៀបការនុងចូលយាយរៀបរាប់ពីការរៀបការនៅក្នុងរបបនុងតើគេរៀបការដូចថាតាមប្រពៃណីដូនតាយើងដេស?

ខ៖ អត់មាននោះទេ គ្មានមាននោះទេ គេអោយស៊ីសម្លអីនុង គេវិចអន្សំអីចឹងទៅ ៤០គូ!!

ក៖ ចឹងកាលរៀបនុងហេសយាយ?

ខ៖ ចាស!

ក៖ ចឹងបានជុំគ្នា៤០គូហេស?

ខ៖ ចាស!

ក៖ តែគេអោយម្ហូបនុងពិសារប៉ុន្នានមុខដែរនៅកាលនុងយាយ?

ខ៖ ៤មុខ!

ក៖ ចាសនៅកាលនុងសម្លអ្វីខ្លះដែរយាយ តើយាយមានដែរបានចាំដេស?

ខ៖ គេហៅថាសម្លឆា!!

ក៖ ឆាមួយមុខ

ខ៖ឆាមួយមុខ!

ក៖ ចាសចឹងតើឆាអ្វីគេ?ហាសៗ

ខ៖ ឆាត្រឡាចអីចឹងទៅ!

ក៖ អូ!

ខ៖ ហើយសាច់គោគឺគោប៊ីស្តឹក!!

ក៖ អូចឹងមានប៊ីស្តឹកដែរហាសៗហើយយ៉ាងម៉េចគេទៀតដែរយាយបានទិញ?

ខ៖រួចហើយមាន មៀន អន្សមជ្រូក មានអន្សមចេក មាននំបត់ មានចេកអំបូង មានប៉ុណ្ណឹង។

ក៖ចាសចឹងយាយ!ម្ហូបនុងអ្នកដែលការចំនួនន៥០គូនុងតើគេបានធ្វើសម្រាប់ការនុងទេ តើភ្ញៀវឪពុកម្តាយអីតើគេបានអោយពិសារដេសនៅកាលនុង?

ខ៖ គេអោយពិសារដែរ!អោយ!

ក៖ អូ!រួចនៅក្នុងរបបនុងដល់ពេលយាយបានរៀបការហើយចឹងទៅ តើគេបានអោយយាយរស់នៅយ៉ាងម៉េចដែរ?

ខ៖ គេអោយមកផ្ទះមកសែនជីដូនជីតា

ក៖ ហើយចឹងទៅគេអោយយាយនៅផ្ទះប៉ុន្នានថ្ងៃបានគេអោយយាយទៅធ្វើការ?

ខ៖ ខ្ញុំទៅធ្វើការបាន៣ថ្ងៃបានគេអោយខ្ញុំទៅកាប់ដីនៅឯខាងជើងឯនោះ!នៅកាលប៉ុលពតនុងគេអោយកាប់

ក៖ ចឹងដីនៅខាងអីជើងនុងគេអោយឈ្មោះកន្លែងអីគេដែរនៅកន្លែងនុង?

ខ៖ មិនដឹងថានៅកន្លែងអីគេបើសិនជាយូរហើយ!

ក៖ ចាសដល់ចំណែកឯតាវិញ តើគេអោយតាទៅធ្វើការខាងអ្វីដែរ?

ខ៖ ទៅធ្វើខាងកាប់ដីនុងដែរ

ក៖ ចឹងទៅកាប់ជាមួយនឹងគ្នាហេសយាយ?

ខ៖ទៅកាប់ជាមួយនឹងគ្នា!

ក៖ ហឹមទៅកាប់ដីនុងតើនៅក្នុង១ថ្ងៃតើគេអោយយាយកាប់បានប៉ុន្នានម៉ែត្រ?

ខ៖ បាន២មិតអីនុង

ក៖ អូតើយាយកាប់បាន២មិតនុងតើនៅក្នុង១ថ្ងៃយាយកាប់បានដែរ?

ខ៖ ចាស!

ក៖ កាប់ដីនុងគេអោយរែកដាក់ថ្មឬក៏ទំនប់?

ខ៖ ដាក់ខ្នល់!

ក៖ ចាសហើយចុះចំងាយពីខ្នល់មកកន្លែងកាប់ដីនុងចំងាយប្រហែលជាប៉ុន្នានម៉ែត្រដែរទៅយាយតើឆ្ងាយដែសពីខ្នល់ទៅមកកន្លែងយើងកាប់រែកទៅតើឆ្ងាយដែស?

ខ៖ប្រហែលជា១០មិតអីបានជាដល់កន្លែង

ក៖ ចឹងយាយ!

ខ៖ ប្រហែលជា១០កន្លែង

ក៖ រួចចឹងទៅ តើគេធ្វើកន្លែងនុងហើយចឹងតើយាយមានបានចាំដេសថាតើគេបានផ្លាស់យាយទៅកន្លែងណាទៀត?

ខ៖ អត់មានផ្លាស់ផង គេចែកអោយតែម្តង នៅចំកែងទួយ! មកចំកែងទួយវិញ។

ក៖​អូចឹងបកមកចំកែងទួយវិញ

ខ៖ ចាស!

ក៖ តើគេអោយធ្វើអ្វីបន្តទៀត?

ខ៖ខ្ញុំមិនសូវនេះទេ គេប្រើអោយខ្ញុំនៅមើលកុមារនៅចំកែងទួយហ្នឹងមើលក្មេង

ក៖តើមើលក្មេងហ្នឹងបានដូចថាបានយាយមើលបានក្មេងចំនួនបានប៉ុន្នាននាក់?

ខ៖ ក្មួយប្រហែលជា២០ជាងអីនុង

ក៖ចឹងហ៎!

ខ៖ ចាស!

ក៖ ចាសមើលទៅមានការលំបាកយ៉ាងម៉េចខ្លះ អីនុងយាយ?

ខ៖ ខ្ញុំលំបាកវេទនាលំបាកដើរ បញ្ចុកបាយអាខ្លះយំអាខ្លះអីចឹងទៅ ហើយអាខ្លះយំរកម្តាយអីចឹងទៅ ដល់ពេលមកទៀតបានមកបញ្ចុកមកអីចឹងទៅលំបាកវេទនាណាស់ កាលជំនាន់នុង។

ក៖ អាខ្លះគឺវាជុះនោមអីចឹងហេសយាយ?

ខ៖ អាខ្លះ វាជុះវានោមអីនុងលំបាកណាស់ក្មួយអើយ!!

ក៖ ចុះតើបានរយៈពេលប៉ុន្នានដែរ ដែលយាយបានមើលក្មេងហ្នឹង តើគេអោយយាយមើលក្មេងបានប៉ុន្នានខែ បានប៉ុន្នាននាក់ដែរ?

ខ៖ ចប់ប្រហែលជា៥ខែអីបាននេះខ្ញុំវានេះពេកគេស្តូក រកមនុស្សទៀតចឹងទៅ

ក៖ ចាស! ចឹងតើគេប្តូរមនុស្សតើគេបានអោយយាយទៅធ្វើការងារអីគេបន្តទៀត?

ខ៖ ចាសអោយខ្ញុំទៅជួយមើលខុសត្រូវចិតបន្លែអីគេវិញចឹងទៅ ថាខ្ញុំនេះយ៉ាប់ណាស់!!នៅឯផ្ទះនោះយ៉ាប់ណាស់នៅកន្លែងនោះអោយជួយចិតបន្លែអីវិញចឹងទៅ ប្តូរគ្នា

ក៖ ចាស! ចឹងយាយនៅកន្លែងចុងភៅហេសយាយ?

ខ៖ នៅចុងភៅ!!

ក៖ ចាស! ដល់ពេលមកដល់កន្លែងចុងភៅ តើយាយគេមានបានអោយយាយបានពិសារអីបានឆ្អែកៗដែសយាយ?

ខ៖បានឆ្អែកនោះទេ!

ក៖ចឹងតើគេអោយយ៉ាងម៉េចគេដែរ?

ខ៖ គេអោយស៊ី ដូចថាមានបបរហើយនិងត្រកួនអីនុងដែរចឹងទៅ វាបបរហើយតែថាវាបបររាវ!! ម៉ាខ្ទះហ្នឹងបានតែ១កំប៉ុងអីនោះទេ រាវគ្លូក!!

ក៖ ចឹងយើងអ្នកចុងភៅនោះក៏ពិសារដូចជាគេដូចជាឯងដែរហ៎យាយ?

ខ៖ ខ្ញុំដូចជាគេដូចឯងចឹងដែរអ្នកធ្វើការនុង!

ក៖ ហឹម! រួចចុះចំណែកតាវិញបែកគ្នា?

ខ៖ បែកគ្នា!

ក៖ តើតាគេអោយទៅខាងណាទៀត?

ខ៖ តាទៅខាងនៅភូមិហ្នឹងដែរ នៅខាងខ្ញុំហ្នឹងដែរអត់មានបែកនោះទេ!

ក៖ អូចឹងអត់នោះទេហ៎

ខ៖ ចាសអត់មានបែកនោះទេ!

ក៖ ចឹងគាត់ជួយធ្វើអីដែរ?

ខ៖ គាត់រែកដី ហើយដល់ពេលខ្ញុំគេអោយខាងមើលក្មេង!ដែរ

ក៖ ចាស! ហឹម ចុះកាលពីនៅរបបលន់ណល់ណា នៅក្នុងនុងយាយបានទាន់ហើយ កាលនុងយាយអាយុប៉ុន្នានដែរតើយាយចាំដេសយាយ?នៅក្នុងរបបគេទម្លាក់គ្រាប់បែកនោះយាយ?

ខ៖ ទម្លាក់នុងប្រហែលជាល្បាក់ជិត៣០ហើយ

ក៖ចឹងកាលនុងយាយអត់មានទាន់រៀបការនោះទេ?យាយបានមករៀបការនៅរបបប៉ុលពតនេសយាយនេស?

ខ៖ ចាស!

ក៖ ចាសចុះនៅឯនុងយាយនៅជាមួយនឹងឪពុកម្តាយនោះទេ?

ខ៖ ចាស

ក៖ ចឹងកាលនុងស្រុកកើតសង្គ្រាមដែរ ចឹងតើនៅពេលកាលនុងយាយមានការលំបាកយ៉ាងម៉េចខ្លះ?

ខ៖ ខ្ញុំលំបាកវេទនាចូលនៅក្នុងត្រង់សុកអីហ្នឹងដាំបាយអីនុងទៅ

ក៖ ហឹមចឹងរត់គេច?

ខ៖ រត់គេចនុងខ្វាតខ្វែងនុង រត់ទៅ រត់ទៅនេះចឹងទៅ រត់ទៅក្នុងព្រៃក្នុងអីនុងទៅ!

ក៖ ដល់ចឹងកាលជំនាន់នុង យើងបានធ្វើស្រែចំការអីដាំដំណាំអីបានខ្លះដេសយាយ?

ខ៖ អត់! អត់បាននោះទេ បានចេះតែរត់ទៅ!! កំសត់ណាស់កាលម៉ាជំនាន់នុង

ក៖ ចាសចឹងមកដល់ពេលឥឡូវ កាលជំនាន់នុងអត់មានសូវមានលក់ដូរអីស្រុកកើតមានសង្គ្រាមចឹង យាយដូចថាម្ហូបម្ហាយ៉ាងម៉េចដែរ?

ខ៖​ម្ហូបម្ហាមិនគ្រាប់មិនគ្រាន់ចឹងហើយដើរទៅច្រត់ទៅចង្កែងទួយអីចឹងទៅ ទៅរកព្រែកអីចឹងទៅ ខ្វះ

ក៖ ជត់នុងយកអ្វីបានទៅជត់កំពិសអី?

ខ៖ យកប្រគី

ក៖ ចឹងគេហៅថាប្រគីចឹងហេស?

ខ៖ ប្រគី!!កំសត់ណាស់ យកប្រគីទៅអន្ជត់បង្គីយកទៅបណ្តែកឆ្នាំងអីបានមក

ក៖ យាយដូចថានៅហ្នឹងខ្ញុំអត់មានឃើញមានទឹកមានអីនោះផង!!ចឹងតើទៅជត់នៅឯណា?

ខ៖ ជត់នៅឯត្កាក

ក៖ចឹងគេហៅថាក្តាក់អីចឹងហេសអ៊ី?

ខ៖ គេហៅថាក្តាក់

ក៖ ចឹងពីក្តាក់នៅទៅផ្ទះយាយតើប៉ុន្នានគីឡូដី?

ខ៖ ប្រហែលជា៤គីឡូដីអីនុង!

ក៖ ចឹងទៅវិញទៅមកខាតពេល!!

ខ៖ចាស

ក៖ចុះបន្តបន្ទាប់មកទៀតតើយាយមានការចាំអ្វីដែរយាយ? ចូលយាយនិយាយតទៅទៀតទៅ?ធ្វើអ្វីទៀតរកអ្វីទៀត?

ខ៖ ខ្ញុំរកស៊ីឈ្នួលអោយគេ

ក៖ ស៊ីឈ្នួលទៅធ្វើអ្វីដែរ?

ខ៖ ស៊ីឈ្នួលដកស្ទូងគេនុង!

ក៖ ហឹម ចឹងពេលនៅខែដកនោះក៏បានទៅដកចឹងទៅហេយាយ?

ខ៖ ហ្នឹងហើយដល់ពេលខែដកក៏ដកទៅស្ទូងទៅ

ក៖ ចឹងពេលដកស្ទូងនុងគេគិតជាលុយអោយយាយតើគេគិតយ៉ាងម៉េចដែរ?

ខ៖ ១ស្ទូង៥០០

ក៖ហឹមចឹងនៅក្នុង១ថ្ងៃយាយដកបានប៉ុន្នានផ្លូន?

ខ៖ បាន២ផ្លូននៅក្នុង១ថ្ងៃហ្នឹង!

ក៖ ហឹម!! ចឹងយាយទៅស៊ីឈ្នួលគេនុងនៅក្នុងភូមិជាមួយគ្នានោះហ្នឹងទេហេស?

ខ៖ នៅក្នុងភូមិអណ្តូងតាអុងហ្នឹង

ក៖ ហើយយាយមានទៅធ្វើអ្វីតទៀតដេស?

ខ៖ ខ្ញុំមានពេលទំនេរចឹងទៅខ្ញុំទៅប៉ះស្មៅទៅលក់ចឹងទៅ! នៅពាមក្នុងចឹងទៅ ទៅពាមក្នុងយកទៅលក់នៅពាមក្នុងចឹងទៅ ទៅពាមជីកងចឹងទៅជិះកង់!

ក៖ ចឹងស្តៅនុងគឺជាស្តៅរបស់យាយនៅឯភូមិនុងតែម្តងឬក៏យ៉ាងម៉េចដែរយាយ?

ខ៖ ដើរបេះរបស់គេ

ក៖ គេអោយាយបេះដែរហេស?

ខ៖ គេអោយខ្ញុំបេះដែរសុំគេទៅ!!

ក៖ ចឹងបេះនុងយាយឡើងឬក៏បេះយ៉ាងម៉េចដែរ?

ខ៖ ខ្ញុំឡើងដោយខ្លួនខ្ញុំ​គឺខ្ញុំឡើង ឡើងបេះ

ក៖ចឹងដើមស្តៅខ្ពស់ៗហេសយាយតើឡើងទៅរួច?

ខ៖ ឡើងដើមស្តៅខ្ពស់ៗហើយឡើងទៅរួច!!

ក៖ ហឹមយាយរួចចឹងទៅតើបេះនុងនៅក្នុងពេលណាដែលយាយទៅបេះផ្កាស្តៅនុងយាយបេះបានទៅលក់?

ខ៖ ពេលព្រលឹមឡើងចឹងទៅដល់ស្អែកបានទៅលក់!

ក៖ ហឹម​ដល់ទៅចឹងយាយបានបេះចង់នៅក្នុងទៅបានចង់ដាក់់បាច់ៗហេសយាយ?

ខ៖ ចង់បាច់ៗ ១បាច់

ក៖ ហើយចឹងយាយតើនៅក្នុង១ថ្ងៃនុងតើបានចង់បានប៉ុន្នានបាច់?

ខ៖ ១ថ្ងៃបេះបាន២០បាច់អីនុងវាប្រតេងប្រតោង វាវេទនាណាស់

ក៖ ចឹងយាយបេះបាននៅក្នុង១បាច់យកទៅលក់នៅក្នុងប្រហែលជា៥គីឡូដីចឹងទៅយាយបានជិះកង់ទៅហេសចឹងយាយ?

ខ៖ បានជិះកង់ទៅ!

ក៖ ហើយចឹងយាយតើលក់បាន១បាច់ប៉ុន្នានដែរ?

ខ៖ ១បាច់បាន២០០!!

ក៖ រួចចឹងទៅតើយាយមានបានទិញអីយកមកវិញ?

ខ៖ ខ្ញុំបានទិញត្រីទៅទិញអង្កយកទៅបាន២គីឡូអីចឹងទៅទិញម្ហូបយកមកស៊ីផងកំសត់ណាស់!! លំបាកវេទនាកាលជំនាន់នុង

ក៖ ហឹម!! ចាស! រួចចុះមកចិញ្ចឹមកូននុង?

ខ៖ យកមកចិញ្ចឹមកូននុងលំបាកវេទនាលំបាក ម្តាយចាស់ហើយមកចឹងទៅធ្វើដាំបាយអីស៊ីចឹងទៅ!!

ក៖ ចាស!ហើយចឹងមកដល់យាយតើមានកូនចំនួនប៉ុន្នាននាក់ដែរកូនយាយ?

ខ៖ កូនរបស់ខ្ញុំមាន៤

ក៖ កូនទី១?

ខ៖ កូនរបស់ខ្ញុំបងគេទី១

ក៖ ឈ្មោះ?

ខ៖ ឈ្មោះនុន

ក៖ ដាក់ភេទអីអោយគាត់ ដាក់នាមត្រកូលអោយកូនផងតើឈ្មោះអ្វី?

ខ៖ នុន

ក៖ អ្វីនុន? ចឹងនុននុងភេទប្រុសឬក៏ស្រី?

ខ៖ ស្រី

គ៖ នាមត្រកូលនោះតាលឹមហ្នឹងហើយ

ក៖ ចាសចឹងឆ្នាំរបស់គាត់អ្វី?តើឆ្នាំរបស់គាត់កើតនៅថ្ងៃខែឆ្នាំណា?តើយាយមានបានចាំដែស?

ខ៖ អត់មានបានចាំនោះទេយូរណាស់ទៅហើយ!!

ក៖ អត់មានចាំនោះទេហេស?

ខ៖ ភ្លេចមុខ ភ្លេចក្រោយ!!

ក៖ ចឹងកូនបងមិញឈ្មោះ លឹម ?

ខ៖ លឹមណុន

ក៖ ចាសភេទ?

ខ៖ ភេទស្រី!

ក៖ ចាស!​រួចចឹងទៅមកបន្តទៀតយាយ?

ខ៖ លឹមណន

ក៖ ចាសភេទ?

ខ៖ ភេទស្រី!

ក៖ ចាសហើយចុះមកទី៣?

ខ៖ លឹមនេង

ក៖ ចាសហើយចឹងភេទស្រីទៀតដល់ពេលមកតើបន្ទាប់មក១នាក់ទៀតឈ្មោះអ្វី?

ខ៖ លីមដាក់ដែរហេស?

ក៖ ចាស លឹមលីនចឹងហេស?ភេទប្រុសកូនពៅហេស?

ខ៖ កូនពៅ

ក៖ ចាសៗ ចឹងកូនទាំង៤នាក់នុងយាយអត់មានបានចូលរៀននោះទេហេស?

ខ៖ រៀនបានត្រឹមថ្នាក់ទី៧

ក៖អូបានត្រឹមថ្នាក់ទី៧ដែរ!

ខ៖ អឹម

ក៖ ហើយចឹងទៅសព្វថ្ងៃ តើយាយបានរៀបកូនរៀបការណា តើបានរៀបការអស់ហើយហេស?

ខ៖ រៀបការអស់ទៅហើយ

ក៖ ចឹងហេស!! រៀបបានប៉ុន្នានដែរយាយ?

ខ៖ រៀបបាន២

ក៖ ចឹងរៀបបាន២ហេស?

ខ៖ ចាស

ក៖ ចាស

គ៖ ៣

ខ៖ តើអ្នកណា?

ក៖ ចឹងយាយសព្វថ្ងៃហ្នឹង យាយអឺ នៅក្នុងគ្រួសាររបស់យាយហ្នឹងគឺមានគ្នាចំនួនប៉ុន្នាននាក់ដែរ?

ខ៖ នៅ៥នាក់

ក៖​ចឹងនៅ៥នាក់ហេស?

ខ៖ចាស

ក៖ចឹងជាមួយនឹងចៅ?តើជាមួយនឹងចៅគហេស?

ខ៖ ចៅនុងគ ឈ្មោះស្រីនេត

ក៖ ចឹងឈ្មោះស្រីនេតហេស?

ខ៖ ចាសគ! ដល់ចឹងរាប់មើល!

ក៖ ចឹងយាយគ្រួសាររបស់យាយសព្វថ្ងៃគឺនៅគ្នាចំនួនតែ៥នាក់នោះទេណាយាយនេស!

ខ៖ ចាសចំនួន៥នាក់

ក៖ ចាសចឹងយាយមុនហ្នឹងមិញយាយឆ្លើយច្រលំណាយាយមានចំនួនតែ៥នាក់នោះទេ

ខ៖ ចាស!

ក៖ ចឹងដោយសារកូនយាយ កូនស្រីរបស់យាយនោះដូចថាគេ ធ្វើបាបហើយបានកូន១ដល់ចឹងកូន១នាក់នុងគទៀតចឹងហេសយាយ?

ខ៖ ចាសបានចៅ១ហើយគទៀត

ក៖​ចាស! ចឹងសព្វថ្ងៃយាយដូចថាធ្វើការងារអ្វីកើតដេសយាយ?

ខ៖ ខ្ញុំធ្វើការងារអ្វីអត់មានកើតនោះទេ ខ្ញុំងងឹត!! ធ្វើចាស់ជរាហើយ

ក៖ ហឹមចុះអ្នកណាជាអ្នកជំហនៅក្នុងគ្រួសារហ្នឹង?

ខ៖ ខ្ញុំបានតានុងជំហរ! ហើយនឹងមីម៉ាយនោះ១វារកស៊ី

ក៖ ចឹងតើគេទៅរកអ្វីដែរ? ប្រកបមុខរបរធ្វើអ្វីដែរ?

ខ៖ របបទៅស៊ីឈ្នួលគេចឹងទៅ ទៅធ្វើស្រែអីរបស់ឯងចឹងទៅ!

ក៖ ហឹមតើស្រែរបស់យាយមានប៉ុន្នានហិច?

ខ៖ ស្រែរបស់ខ្ញុំមាន២ហិច!

ក៖ ចឹង២ហិចណ៎

ខ៖ ចាស

ក៖ ចឹងយាយ២ហិចនុងនៅក្នុង១ឆ្នាំៗ តើយកមកផ្គត់ផ្គង់នៅក្នុងគ្រួសារបានគ្រាន់ដេសយាយ?

ខ៖ អត់មានគ្រាប់គ្រាន់នោះទេស្កក

ក៖ ស្កកចឹងហេស ចឹងគឺថា២ហិចគឺច្រើនណាស់យាយ

ខ៖ ចាសស្កកឆ្នាំនេះធ្វើអត់បាន!

ក៖ ចឹងបើសិនជាអត់ស្កកចឹងបានធ្វើគ្រាប់គ្រាន់ហេសយាយ?

ខ៖ បើសិនអត់ស្កត់នោះគ្រាប់គ្រាន់

ក៖ ចឹងសម្រាប់ឆ្នាំហ្នឹងគឺអត់គ្រាប់គ្រាន់ដោយសារស្កត

ខ៖ នៅឆ្នាំហ្នឹងស្កត់អស់ហើយអត់មាននោះទេ ស្កត់អស់ទៅហើយរាំងស្ងួតអស់ទៅហើយ

ក៖ ហឹម! តើយាយមានអ្វីបន្តទៀត មានសាច់រឿងអ្វីនៅក្នុងដំណើរជីវិតរបស់យាយ?

ខ៖ ខ្ញុំក្រីក្រណាស់ ដើរ! បើសិនជានិយាយទៅមិនដឹងថាយ៉ាងម៉េច!! ឥឡូវនេះខ្ញុំប្រដែលប្រដៅដើម្បីជួយជាតិ អោយខំរៀនសូត្រកុំអោយងងឹតងងុង

ក៖ ចាស! ចឹងអោយចេះអ្វី?

ខ៖ អោយចេះគោរពម្តាយឪ

ក៖ ចឹងតើអោយចេះអ្វីទៀត?

ខ៖ អោយចេះថែរក្សាប្រពៃណី!!

ក៖ ដូចជាអ្វីដែរប្រពៃណី?

ខ៖ ដូចជាសម្លៀកបំពាក់!

ក៖​ចឹងតើយ៉ាងម៉េចដែរ តើបានខោចលើខោចក្រោមចឹងហេសហ៎យាយ?

ខ៖ ខោចលើខោចក្រោម

ក៖ យ៉ាងម៉េចទៀតដែរយាយ?

ខ៖អោយចេះថែទាំខ្លួន

ក៖ ដូចជារៀបអាពាហ៏ពិពាហ៏?

ខ៖ រៀបអាពាហ៏ពិពាហ៏

ក៖ កុំទុំមុននឹងស្រគៀល!

ខ៖ កុំទុំមុននឹងស្រគៀល

ក៖ ចាស! ហើយយ៉ាងម៉េចគេទៀតដែរយាយ?

ខ៖មិនដឹងថាមានអ្វីគេទៀតដែរ

ក៖ចាសចឹងខ្ញុំសូមអរគុណយាយបានច្រើនដែរ ដែលយាយបានលះបង់ ខិតខំលះបង់ពេលវេលាមានតម្លៃដ៏មានតំលៃខិតខំអោយចៅធ្វើការសម្ភាសដឹងពីជីវៈក្រុមគ្រួសាររបស់យាយ ខ្ញុំសូមថតរូបរបស់យាយ១ប៉ុសនិងភ្ជាប់ជាមួយនឹងបទសម្ភាសយកទៅដាក់នៅសកលវិទ្យាល័យBYUនៅUSAតើយាយអនុញ្ញាតអោយចៅយកទៅដាក់នៅលើ គេហទំព័រនេះបានដែរឬទេ?

ខ៖ បាន!

ក៖ ចៅសូមជូនពរយាយអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយជម្រាប់លាយាយ!

ខ៖ ចាសអរគុណ!